Oficiālais Vēstnesis L 341 , 17/12/2002 Lpp. 0027 - 0027



Komisijas Regula (EK) Nr. 2244/2002 (2002. gada 16. decembris), ar ko groza Regulu (EK) Nr. 1622/2000 attiecībā uz vīnskābes izmantošanu vīna produktos EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2585/2001 [2], un jo īpaši tās 46. pantu, tā kā: (1) Regulas (EK) Nr. 1493/1999 IV pielikumā ir atļauts pievienot attiecīgajiem vīna produktiem vīnskābi. (2) Komisijas 2000. gada 24. jūlija Regula (EK) Nr. 1622/2000, ar ko paredz konkrētus sīki izstrādātus noteikumus par to, kā piemērot Regulu (EK) Nr. 1493/1999 par vīna tirgus kopīgo organizāciju, un izveido Kopienas vīndarības prakses un procesu kodeksu [3], kurā jaunākie grozījumi izdarīti ar Regulu (EK) Nr. 2066/2001 [4], jo īpaši nosaka ierobežojumus un prasības attiecībā uz dažu tādu vielu izmantošanu, ko atļauj Regula (EK) Nr. 1493/1999. (3) Vīnskābe, saukta arī par L-vīnskābi, un tās sāļi, ir vienīgās vielas, ko atļauts izmantot vīna produktu paskābināšanai un atskābināšanai, jo tās dabīgi rodas vīnogās un vīnā. (4) Starptautiskais vīnu birojs 2000. gada jūnijā ir pieņēmis rezolūciju, ar kuru Starptautiskajā vīndarības kodeksā atjaunina monogrāfiju, ar ko nosaka L-vīnskābes, ko var izmantot vīndarībā, identifikācijas īpašības un tīrības specifikācijas, un kurā vīnskābes definīcija ir šāda: "dabīga skābe, kas ekstrahēta no vīnogām"; minētie tīrības kritēriji ir pilnīgāki, bet tomēr atbilst tiem, kuri noteikti Komisijas 1996. gada 2. decembra Direktīvā 96/77/EK, ar ko nosaka īpašus tīrības kritērijus pārtikas piedevām, izņemot krāsvielas un saldinātājus [5], un kurā jaunākie grozījumi izdarīti ar Direktīvu 2002/82/EK [6]. (5) Lai nodrošinātu augstu kvalitātes pakāpi un, jo īpaši, lai saglabātu vīna autentiskumu un dabīgās īpašības atbilstīgi labai vīndarības praksei, Regulā (EK) Nr. 1622/2000 jāiekļauj prasība par to, ka vīnskābei, ko var izmantot vīndarībā, jābūt lauksaimnieciskas izcelsmes, ņemot vērā Starptautiskā vīnu biroja Starptautiskā vīndarības kodeksa specifikācijas. (6) Šajā regulā paredzētie pasākumi ir saskaņā ar Vīna pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 1622/2000 8. pantu papildina ar šādu daļu: "Vīnskābei, kuras izmantošana paredzēta Regulas (EK) Nr. 1493/1999 IV pielikuma 1. punkta l) un m) apakšpunktā un IV pielikuma 3. punkta k) un l) apakšpunktā, sauktai arī par L-vīnskābi, jābūt lauksaimnieciskas izcelsmes un ekstrahētai tieši no vīna produktiem. Tai arī jāatbilst tīrības kritērijiem, kas noteikti Komisijas Direktīvā 96/77/EK [7]." 2. pants Šī regula stājas spēkā 20. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 16. decembrī Komisijas vārdā — Komisijas loceklis Franz Fischler [1] OV L 179, 14.7.1999., 1. lpp. [2] OV L 345, 29.12.2001., 10. lpp. [3] OV L 194, 31.7.2000., 1. lpp. [4] OV L 278, 23.10.2001., 9. lpp. [5] OV L 339, 30.12.1996., 1. lpp. [6] OV L 292, 28.10.2002., 1. lpp. [7] OV L 339, 30.12.1996., 1. lpp. --------------------------------------------------